Case ID: 1040911
Sentence 3: Həmçinin məhkəmə kollegiyası qeyd etmişdir ki, ara məsafəsinin gözlənilməməsi yeni tikinti zamanı yaşayış binasının sakinlərinin hüquqlarının pozulmasını, tikintinin onların normal həyat şəraitinə mənfi təsir göstərəcəyini, normal hava axınının hərəkətinə və günəş şüalarının düşməsinə və s. maneələr yaratdığını və tikintiyə icazə verilərkən tikinti norma və qaydalarının gözlənilmədiyini təsdiq edir.Cavabdeh Xətai RİH tərəfindən 08 sentyabr 2017-ci il tarixli 243 saylı sərəncamla X12 rayonu, Xudu Məmmədov küçəsi, 33 saylı binanın arxasında qeyri-yaşayış sahəsinin tikintisinə icazə verərkən həmin ərazidə artıq yarımçıq tikintinin mövcudluğu, onun məhz Elşən Orucov tərəfindən inşa edildiyini və məhkəmə qərarları ilə tikinti ilə onların yaşadığı binanın arasındakı ara məsafəsinin pozulmasına görə 239 saylı sərəncamın ləğv edildiyi barədə məlumatı olmuş, buna baxmayaraq, təkrarən 08 sentyabr 2017-ci il tarixli 243 saylı sərəncamı ilə Elşən Orucova həmin ərazidə tikintiyə icazə vermişdir.